lflage/wiki-talks huggingface dataset:
Discutir:Vivaroaupenc (dialècte)

message: Donar un meteis tèxt escrich dins lei diferentei nòrmas existentas es una bòna idèia. Mai perqué lo metre dins l'article sus lo vivaroaupenc ? A sa plaça dins un article sus la nòrma (o benlèu dins un article sintetic sus lei dialèctes de l'occitan). Vivarés 26 d'oct de 2006 pm 13:25 (UTC)
===Precision===
Me siáu avisat qu'Aubadaurada a plaçat aquela comparason dins cada article de descripcion de dialècte : aqueu tablèu (repetit) sembla pesant. Sufiriá de metre lo tèxt correspondent au dialècte descrich (per exemple : per lo provençau, en grafia classica e en grafia mistralenca), e de remandar per lo tablèu recapitulatiu an un article sus la nòrma (o ais articles sus la nòrma). Lei liames son pas fachs per ren. Vivarés 26 d'oct de 2006 pm 14:35 (UTC)
replies: text: Vague, farai un tablèu mai pichon, ren que per lo vivaroaupenc, entre nòrma classica e nòrma de l'Escòla dau Pò. E farai parier ais articles provençau e auvernhat.--Aubadaurada 26 d'oct de 2006 pm 21:14 (UTC)
thread_title:  Comparason dei nòrmas : apondon mau plaçat 

message: Me siáu avisat qu'Aubadaurada a plaçat aquela comparason dins cada article de descripcion de dialècte : aqueu tablèu (repetit) sembla pesant. Sufiriá de metre lo tèxt correspondent au dialècte descrich (per exemple : per lo provençau, en grafia classica e en grafia mistralenca), e de remandar per lo tablèu recapitulatiu an un article sus la nòrma (o ais articles sus la nòrma). Lei liames son pas fachs per ren. Vivarés 26 d'oct de 2006 pm 14:35 (UTC)
replies: text: Vague, farai un tablèu mai pichon, ren que per lo vivaroaupenc, entre nòrma classica e nòrma de l'Escòla dau Pò. E farai parier ais articles provençau e auvernhat.--Aubadaurada 26 d'oct de 2006 pm 21:14 (UTC)
thread_title: Precision
Discutir:Comtat de Tolosa

message: Traduccion de l'article de la wiki catalana (an un especialista d'istòria medievala e los articles suls comtats occitans son fòrça rics: a traduire!)
--Gavach 1 de nov de 2006 am 11:10 (UTC)

message: Los comtats de Rosselhon e de Conflent son dins lo comtat de Tolosa sus la mapa. Me sembla qu'aquelas estacas son de verificar. Bernieyrou (d) 27 setembre de 2021 a 21.51 (UTC)
thread_title:  Mapa del comtat.
Discutir:Fenolhedés

message: Qu'es aquela istòria d'occitanizacion linguistica del fenolhedés? Un especialista nos poiria donar son vejaire?
--Gavach 1 de nov de 2006 pm 19:40 (UTC)
L'ai revirat del article de la Wikipèdia catalana, mas ne'n sabi pas mai.Jironi 1 de nov de 2006 pm 19:47 (UTC)

message: La frasa : "Aprèp lo Tractat dels Pirenèus, Fenolhedés s'incorporèt al departament dels Pirenèus Orientals" contèn un anacronisme (d'aumens 130 ans). Faudriá precisar l'apartenéncia de Fenolhedés entre lo Tractat dei Pirenèus e la Revolucion Francesa. -- Vivarés 3 de junh de 2007 a 19:07 (UTC)
thread_title:  Formulacion de precisar (anacronisme)
Discutir:Venècia

message: Me siáu permés de restablir la forma iniciala de l'article: Venècia puslèu que Venèsia. 
* Venècia es la forma oficiala de la nòrma classica segon Alibèrt, cf. sa Gramatica, lexic ortografic, p. 479. Aquela forma es legitima se se referissèm au gentilici venecian qu'es ben atestat en occitan classic, cf. lo repertòri de Wiacek (1968) sus lei toponims en cò dei trobadors.
* Venèsia, incontestablament, es una autra forma autentica, coma o vesèm dins lo Diccionari de basa francés-provençau de Lèbre, Martin e Molin, amb referéncia a Pellas e Avril.
* Donc, quand i a doas formas autenticas, vau mai privilegiar, d'en primier, aquela que figura dins leis obratges fondadors de la nòrma classica (Venècia segon Alibèrt). Indiqui l'autra forma coma varianta en maigre italic (Venèsia).--Aubadaurada 8 de nov de 2006 pm 13:52 (UTC)
thread_title: Venècia/Venèsia
Discutir:Marselha

message: Vèni de corregir completament la grafiá en remplaçant Marsilha per Marselha. Estent que vòli pas partir dins de discussions que personalament considèri estèrles, pensi qu'es mièlhs de faire ansinta. Pasmens, mi fa sempre un pauc rire de veire parlar d'ortografia "oficiala". Faudriá ja que siegue una lenga oficiala l'occitan per aver una ortografia oficiala !
Se que non ai tornar mes "mòt" a luega de "mot". Es coma aquò que si dis en provençau.
Vaquí bravei gents !
replies: text: As oblidat de signar ton messatge... Lo tèrme "ortografia oficiala" (qu'ai utilizat) se referís ai documents que fixan la nòrma classica (Loís Alibèrt, CLO...). De segur l'occitan es pas lenga oficiala a Marselha... mai o es en Aran ont la nòrma oficiala es ben aquela d'Alibèrt e dau CLO :-)  Per quant a "mòt", es un francisme desconselhat per la nòrma classica, que preferís "mot" (agacha ben Alibèrt e Lafont). Se ditz "mòt" en provençau, mai se ditz tanben "mòt" dins d'autrei dialèctes occitans, aquò rèsta pasmens un francisme. L'acceptacion desordenada de totei menas de francismes es gaire compatibla amb l'idèa generala de la grafia classica en generau, nimai amb lo projècte de Carta Lingüistica de Wikipèdia. O disi ren que per m'explicar. Coralament.--Aubadaurada 8 de nov de 2006 pm 21:22 (UTC)

text: Hope là. M'es d'avís pasmens que le motor de recerca deuriá aumens repertoriar la fòrma "Marsilha" per redirigir sus aquest article. Lo fa per l'article Olimpic de Marselha. Seriá daumatge que de gents passèsson a costat perqué aurián pas mes lo -e- a luega dau -i-
replies: text: :Avèm pas costuma d'integrar de formas erronèas per lo cercador automatic. Aquò se fa pas en anglés, en italian, en espanhòu o en francés, i a ges de rason de o faire en occitan (aumens, se volèm que l'occitan foncione coma una lenga normala...). --Aubadaurada 10 d'oct de 2007 a 23:32 (UTC)

text: :Lo problèma de fons es lo foncionament instable e freule de l'occitan. Aquò rend pas servici a la lenga nòstra se Wikipèdia multiplica de variacions infinidas que son pas previstas inicialament dins la nòrma classica. Coralament.--Aubadaurada 11 d'oct de 2007 a 10:05 (UTC)
thread_title: Marselha / Marsilha
Discutir:Alfabet

message: Quin es lo melhor?
Cedric31 20 de nov de 2006 a 15:28 (UTC)
replies: text: Segon lo TDF de Mistral e tanben segon Patric Sauzet seriá melhor ebrieu ebrieva coma josieu josieva. Mas es vertat que sovent se tròba -èu -èa dins d'autres mots coma europèu -èa, aramèu -èa, nabatèu -èa....--Aubadaurada 20 de nov de 2006 a 20:32 (UTC)
thread_title: Ebrieu? Ebrèu?
Discutir:Aush

message: Ai un dobte sul nom dels abitants d'Aush...
Ai fach a vista de nas!
Cedric31 20 de nov de 2006 a 15:42 (UTC)
replies: text: Aushés -esa: es fach!--Aubadaurada 20 de nov de 2006 a 20:29 (UTC)
thread_title: Gentilici
Discutir:Felis silvestris catus

message: La frasa seguenta manifèsta una confusion entre l'animau e son nom : "Lo gat (o sa varianta cat, chat dins fòrça varietats occitanas), de nom scientific Felis  silvestris catus es un mamifèr"... Vivarés 26 de nov de 2006 a 19:36 (UTC)
replies: text: As ben fach de corregir aquò. La redaccion èra tròp precipitada.--Aubadaurada 28 de nov de 2006 a 22:58 (UTC)
thread_title:  Confusion entre significant e significat 

message: L'article en catalan es fòrca bòn. Correjon (d) 8 setembre de 2010 a 17.35 (UTC)
thread_title:  Revirar?
Discutir:Tolosa

message: Ai levat lo bandèl "traduccion" que sembla qu'es acabada...Mas l'article non;-)
--Gavach 29 de nov de 2006 a 19:52 (UTC)

message: La Plaça Wilson es la Plaça Godolin, non? / Veni de crear un article Temple dels Salins a prepaus del temple reformat de la Plaça dels Salins. Ai traduch "Impasse de la Trésorerie" coma podiái, mas se quauqu'un coneis lo nom occitan, mercés de lo corregir. / Quauqu'un per far una lista de las carrièras de Tolosa? Coralament Raidako 19 de julh de 2007 a 00:10 (UTC)
thread_title: Plaça Godolin
Discutir:Lenga japonesa

message: Mèrda! Si escrivi [[lenga oficiau]] ne renvia pas a [[lenga oficiala]]... Quauqu'un e'm poderé explicar quin hèm las redireccions? Que tieni au men dialecte, n'ei pas enveja d'escríver "oficiala" : ne's ditz pas a noste... 
--[[Utilizaire:Putaranha|Putaranha]] 30 de nov de 2006 a 09:06 (UTC)

message: Lo tablèu de descripcion de las lengas es predefinit en occitan lengadocian! Se derenja, o pòdi levar o i metre tanben las fòrmas que vòles... <br>
Pas la pena de s'enervar! :)<br>
[[Utilizaire:Cedric31|Cedric31]] 30 de nov de 2006 a 09:40 (UTC)

message: Se parlas del ligam dins ton tèxt, se pòt far una redireccion dempuèi [[lenga oficiala]] vèrs [[lenga oficiau]]... Se es çò que vòles, i a pas de problèma!<br>
Coralament!<br>
[[Utilizaire:Cedric31|Cedric31]] 30 de nov de 2006 a 09:44 (UTC)

message: Oc-ben, qu'ei aquò qui voi har! Mes n'ac sèi pas har. Ne soi pas enquèra tròp desvesat dab la gramatica wiki... E'm pòts explicar, shens te comandar?--[[Utilizaire:Putaranha|Putaranha]] 30 de nov de 2006 a 10:03 (UTC)

message: E puish qu'ei verat, quan torni léger lo men messatge, que m'apercevi loton qu'ei drin agressiu. Non, non, ne m'esnervii pas! Ne me n'èri pas avisat, desolat!
--[[Utilizaire:Putaranha|Putaranha]] 30 de nov de 2006 a 10:08 (UTC)

message: Per crear una redireccion de [[lenga oficiala]] vèrs [[lenga oficiau]], cal procedir atal :<br>
Dins la pagina "lenga oficiala" editas lo tèxt, puèi lo copas (Ctrl+x) e escrius a la plaça #REDIRECT[[lenga oficiau]], e en fin, empegar (Ctrl+v) lo tèxt dins la pagina novèla.<br>
Vaquí!<br>
[[Utilizaire:Cedric31|Cedric31]] 30 de nov de 2006 a 10:31 (UTC)

message: L'exemple de la Declaracion dei drech umans, es de caractèrs katakana? Bessai cau apondre aquest detalh, mai siáu pas segur, alora... Correjon (d) 16 genièr de 2010 a 16.23 (UTC)
thread_title:  Katakana?
Discussion Fichièr:Francoprov oc3.GIF

message: Es bon d'aver occitanizat la mapa, òsca e mercé Cedric! Mas caldriá adobar aquò. S'es tròp penible de faire, ieu soi prèst a o faire, mas me cal explicar cossí, amb quin logicial:
* Zona occitana (ròse)
** dialèctes d'òc > melhor: OCCITAN
** departament d'Alèir: zona occitana (ròsa) dins la mitat sud (en englobant Vichèi); zona francesa (blava) dins la mitat nòrd
** Vèichi > Vichèi
** Thiers > Tièrn
** Le Puy > Lo Puèi
** Annonay > Anonai
** Valéncia > Valença
** Oulx > Ors
** Mont Genèvre > Mont Genèbre
* Zona francesa (blau)
** dialèctes d'oïl > melhor: FRANCÉS
** Mâcon > Macon
** Belfort > Bèlfòrt
* Zona alemanda (blanc)
** alemanic > alamanic... o melhor: ALEMAND
** Bâle > Basilèa
** Berne > Bèrna
** Fribourg > Friborg
* Zona piemontesa (blanc)
** Suse > Susa
** Pignerol > Pineròl
* Zona francoprovençala (verd e gris)
** dialèctes francoprovençals > melhor: FRANCOPROVENÇAL
** (zona en gris) > (en verd, seriá mai clar)
** Lausanne > Lausana
** Genève > Genèva
** Aoste > Aosta
** Annecy > Anecí
** Cambéry > Chamberí
** Lyon > Lion
** Roanne > Roana
** St Etienne > Sant Estève
--Aubadaurada 30 de nov de 2006 a 19:58 (UTC)
thread_title: Correccions necessàrias
Discussion Fichièr:Arpitania-arpitan-harpitanya-franco-provençal oc.jpg

message: Polit trabalh d'occitanizacion! Caldriá adobar aquò:
* Baujolés* > Beaujolais
* Forez* > Forés
* Dombas* > Domba
--Aubadaurada 30 de nov de 2006 a 21:56 (UTC)
thread_title: Correccions necessàrias
Discussion Fichièr:Cotedazur.png

message: Per Gavach:
* France > Occitània :)
* Italie > Itàlia
* Toulon > Tolon
* Hyères > Ieras
* Le Lavandou > Lo Lavandor (ai un dobte, consultarai Vivarés).
* St Tropez > Sant Tropetz
* Ste Maxime > Santa Maxima
* Fréjus > Frejús
* St Raphael > Sant Rafèu
* Cannes > Canas
* Grasse > Grassa
* Antibes > Antíbol
* Nice > Niça
* Monaco > Mónegue
* Menton > Menton
* Ventimiglia > Ventemilha
* massif des Maures > lei Mauras
* Esterel > Esterèu
* île de Porquerolles > Porcairòlas
* île de Port-Cros > Pòrtcròs
* île du Levant > illa dau Levant
* îles d'Hyères > illas d'Ieras
* Côte d'Azur > Còsta d'Azur
A pas ges de rapòrt: veni de trobar la compilacion contenent la cançon de Sornura... Es de black metal amb d'umor au segond gra.--Aubadaurada 5 de decembre 2006 a 13:22 (UTC)
replies: text: Per completar aquesta lista, Vivarés prepausa 'Lo Lavandor'. Coralament.--Aubadaurada 27 de decembre de 2006 a 19:43 (UTC)
thread_title: Traduccion dei toponims en occitan
Discussion Categoria:Parc e òrt public

message: Dins la lenga correnta, se ditz puslèu 'jardin' (per se passejar) e 'òrt' (per faire venir de plantas). L'utilizacion de 'òrt' per lo sens de 'jardin' es possibla, mas es rara e arcaïca. Suggerissi de renomenar la categoria en 'Parcs e jardins publics'.--Aubadaurada 7 de decembre 2006 a 10:18 (UTC)
thread_title: jardin/òrt
Discutir:At

message: Lo TDF dona At per forma premiera. Mai un locutor de Cucuron me disiá que la forma correnta es Ate, e que At es fossilizat dins de sintagmas (lo camin d'At, etc.). Pensi que seriá mielhs de privilegiar "Ate" (per la rason precedenta, liada an una question de fonetica : At [a] es dificilament utilizable en provençau actuau dins de frasas coma : "At es lo sèti d'una sotaprefectura de Vauclusa"). Vivarés 23 de genièr de 2007 a 17:53 (UTC)
replies: text: Ai ren còntra Ate de segur. Pensavi que poiriá èstre comòde de diferenciar At [ˈat] e Agde [ˈate]. Mai s'Ate es mai corrent, es una rason valabla per metre aquela forma d'en primier.--Aubadaurada 24 de genièr de 2007 a 12:14 (UTC)
thread_title:  At, Ate
Discutir:Mehmet Murat İldan

message: This article should be deleted. I who call for delete is admin on no:, :no:Bruker:Orland. This article is spread to several editions of wp as a extreme self-pr without any reasonable notability

message: Take a look at :en:Wikipedia:Articles for deletion/Mehmet Murat İldan. This article is now deleted from almost every wikipedia, due to the aggressive selfpromotion. :en:User:Orland / :no:Bruker:Orland (admin on no:) --80.232.34.55 25 de genièr de 2007 a 19:40 (UTC)
thread_title: Renewed call for deletion
Discutir:Cèsi

message: Me sembla que i a lo meteis problèma amb "èli/eli". Vivarés 28 de genièr de 2007 a 13:16 (UTC)
replies: text: Exactament. La forma normala es èli. Grandmercé d'o aver senhalat.--Aubadaurada 28 de genièr de 2007 a 13:29 (UTC)
Còpia dau comentari d'Aubadaurada sus la pagina (escafada) de redireccion (Vivarés 1 d'agost 2008 a 18:50 (UTC)):
----
28 de genièr de 2007 a 11:20 Aubadaurada (Discussion | contribucions) (a renomenat Cesi en Cèsi: 'è' tonica larga, tipica dei mots cultes, cf. CLO)
thread_title:  Eli/Èli ?
Discutir:Ives Roqueta

message: Robèrt Lafont contèsta qu'Ives Roqueta siá "un des escrivans occitans mai qualitadoses" dins Nani monsur. Suggeririái una redaccion mai nèutra per aquel passatge.--Aubadaurada 2 de febrièr de 2007 a 23:39 (UTC)
thread_title: Qualitós?
Discussion Categoria:Comuna de las Bocas de Ròse

message: Semblariá rasonable que lo nom de la categoria foguèsse "Categoria:Comuna dei Bocas de Ròse" puslèu que "Categoria:Comuna de las Bocas de Ròse". Vivarés 3 de febrièr de 2007 a 12:00 (UTC)
thread_title:  Nom de categoria en provençau ?
Discussion Categoria:Juòcs dins l'Egipte antic

message: Juòc existís quasi pas en occitan, levat dins quauquei parlars fòrça isolats. La forma generala es jòc, una forma mens difusada es juec. Tanben es preferible de dire Egipte antica au femenin.--Aubadaurada 15 feb 2007 a 15:41 (UTC)
Oc, Egipte que porta ua "e" per'mor que vien de Aegyptus mes qu'ei femenin en latin, com en francés (espanhòu masculin). Que's pot qui agi discussions sus aqueth subjècte dens l'aviener puish que i a diccionaris qui an heit la causida deu masculin (Per noste/La civada per exemple en bearnés). Personaument que m'estimi mei lo femenin.--Lembeye 20 de febrièr de 2007 a 18:41 (UTC)
thread_title: Jòc: correccion necessària
Discutir:Longitud

message: "Longitud" per "longor" es un emplec catalan o castelhan. Avèm en occitan lei dos mots amb de sens diferents (coma en francés o en italian). Vivarés 20 de febrièr de 2007 a 22:04 (UTC)
replies: text: Siáu d'acòrdi amb Vivarés. L'occitan deu evitar de far un calc tròp estrech dau castelhan, dau catalan, dau francés e de l'italian.--Aubadaurada 21 de febrièr de 2007 a 14:58 (UTC)
Supression d'una part de l'article onte lo contributor anonim confond "longitud" e "longor" (catalanisme e/o ispanisme). Lo tèrme classic, atestat tre la lenga anciana, es longor. Lo passatge suprimit es aquest :
* En fisica, era longitud ei era metrica de dimension o dera espaci (era metrica der espaci ei çò volum, o longitud ath cube). Ei ua des unitats fondamentaus, usuaument representada per L. Açò vò díder que non ei definible en foncion d'autes dimensions (mès ei possibla bastir un conjunt d'unitats a on era longitud ei adimensional: vedetz unitats de Planck). Era unitat de longitud en Sistèma Internacionau ei çò mètre. Segontes era Teoria dera relativitat de Albert Einstein, era longitud ena direccion deth movement d'un mobil està en foncion dera sua velocitat respècti a un sistèma inercial. Vedetz: Unitat de longitud
* En lenguatge quotidian d'a on s'extreiguec eth tèrme, longitud ei sinonim de distància, aplicada a un objècte (per exemple, entà definir era sua largada o amplada).
thread_title:  "Longitud" / "longor": lei dos mots an de sens diferents
Discutir:Lista dels prenoms occitans

message: Es fòrça complicat e delicat de prepausar una lista dei prenoms occitans. Apròvi lo principi d'una tala lista. Mai lei prenoms occitans son pas encara ben fixats dins la nòrma classica e n'i a fòrça qu'an de besonh de recebre una analisi lingüistica qu'es pas encara facha.--Aubadaurada 22 de febrièr de 2007 a 21:06 (UTC)
replies: text: :sabiái pas :-( alavetz pòdem prepausar sonque dels prenoms utilizat al Edat Mejena ScArf 22 de febrièr de 2007 a 21:09 (UTC)
I a de prenoms medievaus e tanben modèrnes que son solidament fixats e analisats, coma Maria, Robèrt, Anna, Joan: podèm assajar de lei presentar. I a fòrça prenoms que son pas encara fixats e seriá prudent de pas ne parlar tròp aicí. Tanben, la primiera version de la lista ja ten fòrça errors que caudrà corregir, coma Baptistou* > Batiston; Matiu (matièu*) > Matieu/Matiu.--Aubadaurada 22 de febrièr de 2007 a 21:15 (UTC)
thread_title: Dificultat
Discutir:Literatura occitana

message: La periodizacion prepausada per aqueles articles correspond pas gaire amb aquela de las antologias de la literartura occitana. 
* Ai ajustat lo periòde inicial e lo sègle XI, que mancavan, e pasmens i se passan de causas. 
* Suggerissi de far una partida especifica pel barròc, qu'es primordial.
* O ai pas fach, mas caldriá far una partida après la fin del barròc (mitan s. XVII) e abans la Segonda Renaissença (extrèma fin del s. XVIII, +/-1800)
* Caldriá ligar la Primièra Renaissença (dempuèi l'extrèma fin del s. XVIII) amb l'apogèu del Felibritge.
* Pel periòde actual, es pas possible de metre lo Felibritge coma centre de la literatura. Çò essencial s'es passat fòra lo Felibritge dempuèi lo mitan del s. XX.
--Aubadaurada 26 de febrièr de 2007 a 18:54 (UTC)
thread_title: Periodizacion

message: Es pas nòstre afaire, mai voudriáu senhalar d'errors materialas de l'article catalan subre la literatura occitana (títols d'òbras o noms d'autors incorrèctes, presa en còmpte d'autors grenoblés), noms escrichs erraticament en grafia classica o en d'autrei grafias. Vivarés 24 de junh de 2007 a 22:38 (UTC)
thread_title: Article correspondent de la Viquipèdia catalana
Discutir:Gueisèr

message: Laux e Jiròni prepausan "gueisèr", accentuat sus la darriera sillaba. Dins leis autrei lengas romanicas (a despart dau francés : aumens en catalan, castelhan, italian), s'utiliza una forma, adaptada o non (en italian, es geyser, invariable), mai accentuada sus l'avans-darriera sillaba, coma dins la lenga d'origina. Es lo problèma de l'adaptacion (grafica e fonetica) de mots d'origina estrangiera ; pensi que lo fau pausar. Vivarés 31 de març de 2007 a 23:30 (UTC)
replies: text: Adiu Vivarés, d'efièch, l'accentuacion sus la darriera sillaba es benlèu una influéncia del francés, guèiser semblariá pus logic al repècte de l'accentuacion normala en occitan e de las autras lengas romanicas.Cal benlèu esperar d'autres vejaires...Jiròni 1 d'abril de 2007 a 10:49 (UTC)
thread_title:  "Gueisèr" o "guèiser" o ... ?
Discutir:Lutz

message: Recampi aicí quauqueis elements d'una discussion entre Aubadaurada, Cedric e ieu a prepaus de la chausida entre lutz e lum(e). Vivarés 1 d'abril de 2007 a 15:57 (UTC)
replies: text: Adieu Aubadaurada. Veni de metre en linha un article sus la "lutz'". Avèm un problèma amb aqueu mot. I a d'articles de la Wikipèdia ont es emplegat lum, e mai au femenin, çò qu'es pas atestat normalament en occitan (cf. lo TDF). Lo catalan modèrne a especializat llum au femenin ("la llum del Sol") e llum au masculin, que correspònde mai o mens au lume provençau ("apagar el llum" coma "amorçar lo lume"). Ai estudiat a títol d'exemple quauquei romans de Robèrt Lafont (Vida de Joan Larsinhac, Lei maires d'anguilas, L'icòna dins l'iscla, Lo Decameronet). Ai trobat lum (de còps que i a au femenin), lume, lutz. Es pas totjorn clar, subretot dins leis òbras pus ancianas. Mai çò que sembla pron clar dins leis òbras recentas, es la tendéncia de privilegiar lutz, destriat de lume (objècte per esclairar). Per exemple, dins lo Decameronet : "La lutz de la lampa", "la lutz trebola de l'aubeta", "lo cèu ont la lutz de mai en mai dançarèla...", "per lei vitras (...) dau fenestron dintrava la lutz dau defòra" [n'ai notat un trentenau]. E : "un òme amorcèt lo lume"... Que ne penses ? Coralament. Vivarés 26 de febrièr de 2007 a 22:00 (UTC)
replies: text: :Adieu Vivarés. Es una question malaisada. Te fau una respònsa pus detalhada per e-mail. En gròs e provisoriament, la distincion semantica entre la lutz naturala e lo lum(e) artificiau sembla aumens acceptabla (e au pus mai sistematica) dins la màger part dei dialèctes occitans. Coralament.--Aubadaurada 28 de febrièr de 2007 a 19:11 (UTC)

text: :Ai vist lo messatge qu'ai daissat a Aubadaurada a prepaus de la lutz! Me permeti de te far part de l'explicacion de ma grand-maire mas ai pas cap d'atestacion. M'a explicat (es lengadociana) qu'utiliza lo mot lutz per parlar de la lutz naturala (del solelh) e lum per las "luses" artificialas. Mas benlèu qu'es una originalitat seuna... Coralament! Cedric31 26 de febrièr de 2007 a 22:14 (UTC)
replies: text: ::Adieu Cedric. En provençau (e au mens en lengadocian orientau, a çò que sabi), lo mòt lume (o lum), totjorn masculin, a pas d'autrei sens que "objècte per esclairar" o "fònt luminosa (generalament artificiala)", çò qu'es sovent parier (per exemple : "D'aicí, vesi lei lumes de la vila.") ; dins lo diccionari de l'Abat de Sauvages (lengadocian cevenòu) se tròba : lun "une lampe à queue", "une lampe portative" ou absolument "une lampe". Dins lo diccionari francés-provençau de l'IEO de Provença, lo tèrme generic donat per lo francés lampe es lume.Çò que te ditz ta grand me sembla compatible amb la distincion que fau entre lutz (tèrme de fisica ; o coma escriu Robèrt Lafont : "La lutz dau cèu"...) e lum(e) (mai o mens sinonim de lampa o d'una mena particulara de lampa). E fariáu volontiers correspòndre lutz au catalan femenin llum, e lum(e) au catalan masculin llum. Coralament, Vivarés 26 de febrièr de 2007 a 23:29 (UTC)
thread_title:  Lutz/ lum(e)
Discutir:Nèu

message: Un tèrme que correspònd exactament au castelhan capa, au catalan capa, au francés couche, a l'italian strato (strato di calcare, strati dell'atmosfera) es (aumens en provençau e lengadocian): jaç.
Cf. un extrach de l'article jas dau TDF : "dépôt, sédiment, lie, bourbe (...) ; stratification, gisement des couches ou des filons dans une mine." Cf. tanben lei diccionaris lengadocians d'Alibèrt e de Laux, e lei diccionaris de la seccion provençala de l'IEO.
L'evolucion en occitan dau sens de jaç ("gîte, lieu où l'on couche", TDF, puei "jaç de carbon") es analòga e parallèla a l'evolucion en francés dau sens de couche. Mai ai pas trobat d'atestacion d'emplec de colca au sens geologic. Vivarés 4 d'abril de 2007 a 19:12 (UTC)
thread_title:  "Jaç", tèrme geologic